L 58/1578
HU
Az Európai Unió Hivatalos Lapja
2023.2.23.
ELŐKÉSZÍTŐ INTÉZKEDÉSEK
PA 09 —.
ALCÍM KÖRNYEZET ÉS ÉGHAJLAT-POLITIKA (folytatás) PA 09 22
(folytatás)
PA 09 22 02
(folytatás) Első szakasz: „Kopernikusz a Natura 2000-ért” kísérleti projekt 2019 végén elindították a „Kopernikusz a Natura 2000-ért” elnevezésű kísérleti projektet (COP4N2K) azzal a céllal, hogy a Kopernikusz-technológiát felhasználják a Natura 2000 területek jobb nyomon követésére.
Ez a projekt olyan automatizált modellrendszert hozott létre, amely évente nyomon követi az európai Natura 2000 hálózatban a gyepterületek kiterjedésének alakulását, és 1992 (az élőhelyvédelmi irányelv elfogadása) óta részletes felszínborítási térképeket állít össze.
Erőfeszítéseket tesznek annak biztosítására, hogy a széles közönség, beleértve a tagállamok közigazgatási szerveit, a védett területek kezelőit, a földhasználókat és a nyilvánosságot, hozzá tudjon férni a rendelkezésre bocsátott gyepterületi tendenciákhoz és a kapcsolódó mutatókhoz, és megértse azokat.
Minden adat közzétételre kerül egy erre a célra létrehozott „EU Grassland Watch” online nézegető segítségével.
Második szakasz: EU Grassland Watch (Gyepterületek felügyelete az EU-ban) előkészítő intézkedés A kísérleti projekt első szakaszának 2021 végén kellett volna befejeződnie, ígéretes eredményekkel.
Egy időközi értékelés egyértelművé tette, hogy második szakaszbeli uniós kísérleti támogatásra lesz szükség a teljes körű végrehajtás és hozzáférhetőség időben történő nyomon követésének biztosításához.
Az előkészítő intézkedés négy fő területre összpontosít, amelyek jelentős további fejlesztést igényelnek: 1) Az első szakaszban rendelkezésre álló erőforrások csak az összes olyan Natura 2000 terület felét fedték le, ahol jelentős gyepterület fordul elő.
A bővítés lehetővé teszi az uniós Natura 2000 gyepterületek (történelmi) képének elkészítését.
2) A rendelkezésre álló térképek minősége szempontjából előnyös lesz a különböző gyepterülettípusok azonosításának közelmúltbeli javulása és a nagyobb térbeli felbontás.
3) A gyepterület jelenlegi kiterjedésére vonatkozó információkat helyi szinten tovább finomítják a meglévő közigazgatási adatbázisokkal, például a nemzeti mezőgazdasági parcellaazonosító rendszerekkel (MePaR) való összekapcsolás révén.
Ez segíteni fogja a megfelelő területgazdálkodást.
4) A projekt elősegíti, hogy a gyepterületekre vonatkozó térinformatikai információk közelebb kerüljenek a döntéshozókhoz és más fontos érdekelt felekhez a) egy interaktív és rendszeresen frissített nyilvános honlappal; valamint b) egy sor közvetlen interakcióval (pl. webináriumokon keresztüli képzés, helyszíni látogatások stb.) nemzeti vagy regionális szinten kiválasztott szereplők közreműködésével.
Ezek a kezdeményezések áthidalhatják a technológiai hiányosságokat azáltal, hogy segítik az érdekelt feleket ezen eszközök előnyeinek megértésében és a rendelkezésre álló információk kihasználásában, valamint megoszthatják gyakorlati igényeiket a jövőbeli fejlemények megalapozása érdekében.
A teljesen működőképes „EU Grassland Watch” segítheti az Uniót és tagállamait a biológiai sokféleség, az előtte álló kihívások és a Natura 2000 által védett gyepterületek fenntarthatóságának jobb nyomon követésében.
A fokozott átláthatóság és hozzáférhetőség nemcsak a jövőbeli negatív hatások megelőzését segíti elő, hanem a gyepterülethelyreállítás szempontjából kiemelt területek azonosításával a nagy mértékű hanyatlás visszafordítását is.
PA 10 —.
ALCÍM MIGRÁCIÓ Megjegyzések Az ezen alcímhez tartozó előirányzatok az EUMSZ és az Euratom-Szerződés hatálya alá tartozó, a jövőben elfogadandó intézkedésekre vonatkozó javaslatok előkészítését célzó előkészítő intézkedések végrehajtásának finanszírozására szolgálnak.
Ezek összege megfelel a 10 20 02. jogcímcsoportban szereplő előirányzatok szintjének.